রিতেশ বাটরা
রিতেশ বাটরা (জন্ম ১২ জুন ১৯৭৯) বাফটা পুরস্কার (ব্রিটিশ একাডেমি অব ফিল্ম অ্যান্ড টেলিভিশন আর্টস) মনোনীত একজন ভারতীয় চলচ্চিত্র পরিচালক-লেখক। বাটরা তার প্রথম চলচ্চিত্র "দ্য লাঞ্চবক্স"-এর জন্যই বেশি পরিচিত, যেটাতে অভিনয় করেছিলেন ইরফান খান, নিম্রত কৌর এবং নওয়াজুদ্দীন সিদ্দিকী। এটি ২০১৩ সালে কান চলচ্চিত্র উৎসবে প্রদর্শিত হয় এবং রেল ডি'অর (গ্র্যান্ড গোল্ডেন রেল) পুরস্কার অর্জন করে। এছাড়াও বাটরা ২০১৪ সালে টরোন্টো ফিল্ম ক্রিটিকস অ্যাসোসিয়েশন পুরস্কার জেতেন। আমেরিকা, ইউরোপ এবং অস্ট্রেলিয়ায় "দ্য লাঞ্চবক্স" ছিল ২০১৪ সালের সর্বোচ্চ আয় করা বিদেশি ভাষার চলচ্চিত্র (২৫ মিলিয়ন USD/১৮০ কোটি INR)।
আ্যলেক্স পেটিফার
আলেকজান্ডার রিচার্ড "অ্যালেক্স" পেটিফার (ইংরেজি: Alexander Richard "Alex" Pettyfer) (জন্ম ১০ এপ্রিল, ১৯৯০) হলেন একজন ইংরেজ অভিনেতা ও মডেল। ২০০৬ সালে "স্টর্মব্রেকার" চলচ্চিত্রে অ্যালেক্স রাইডারের চরিত্রে অভিনয়ের আগে তিনি স্কুলের নাটক ও টেলিভিশনে অভিনয় করতেন। এই চরিত্রে অভিনয় করে তিনি একটি ইয়াং আর্টিস্ট অ্যাওয়ার্ড ও একটি এম্পায়ার অ্যাওয়ার্ড পেয়েছিলেন। তিনি বারবেরির একাধিক বিজ্ঞাপনেও মডেলিং করেছেন। ২০১১ সালের একটি কল্পবিজ্ঞান অ্যাকশন অ্যাডভেঞ্চার চলচ্চিত্র "আই অ্যাম নাম্বার ফোর" এবং "বিউটি অ্যান্ড দ্য বিস্ট" গল্পের আধুনিক রূপে পুনর্কথন "বিস্টলি" তাঁর অভিনীত পরবর্তী চলচ্চিত্র।